recursal/SuperWikiNEXT-32B huggingface dataset:
|  |
| --- |
| 30 Seconds to Mars |
|  
"30 Seconds to Mars" gyvai |
| Biografija |
| Kilmė | Los Andželas,  JAV |
| Žanrai | Progresyvusis rokasAlternatyvus rokas |
| Aktyvumo metai | 1998-dabar |
| Įrašų kompanija | Virgin RecordsImmortal Recors |
| Svetainė | „30 Seconds to Mars" svetainė |
| Nariai |
| Jared LetoShannon Leto |
| Buvę nariai |
| Matt WachterTim KelleherTomo Milicevic |

**30 Seconds to Mars** – alternatyviojo roko grupė, susikūrusi 1998 metais Luizianos valstijoje (JAV).

Istorija
--------

Grupę „30 Seconds to Mars" 1998 metais įkūrė aktorius ir dainininkas Jared Leto (vokalas, gitara) kartu su savo broliu Shannon Leto ir keliais draugais. Laikui bėgant grupės nariai keitėsi, tačiau Jared ir Shannon Leto vis dar yra grupėje. Nuo 2003 iki 2018 m. grupėje taip pat grojo gitaristas Tomo Miličević. 2007 metais grupę paliko bosistas Matt Wachter, kurio vietą pasauliniame ture užėmė kitas bosistas Tim Kelleher. Taip pat 2009 metais grupei rengiant pasaulinį turą prie jos prisijungė Braxton Olita (klavišiniai).

Muzika
------

Grupė didžiojoje scenoje debiutavo 2002 metais. Pirmuoju grupės hitu tapo daina "Attack". 

Grupė išleido tris albumus: 2002 m. - „30 Seconds to Mars", 2005 m. - „A Beautiful Lie" ir 2009 m. - "This is War". Pirmojo albumo muzika maištingesnė, labiau alternatyvi (žr. Alternatyvus rokas), o antrojo - ramesnė ir lyriškesnė. „30 Seconds to Mars" albumui „A Beautiful Lie" parašė 40 dainų, iš kurių į albumą atrinko 10. Trečiasis albumas visiškai skiriasi nuo pirmųjų dviejų.

Pasak grupės narių, jų kūrybą įkvepia tokios muzikos grupės, kaip U2, The Cure, Led Zeppelin ir Pink Floyd".

Nariai
------

* Jared Leto (1971 m. gruodžio 26 d.) – vokalas, gitara;
* Shannon Leto (1970 m. kovo 9 d.) – būgnai;
* Tomo Milicevic (1979 m. rugsėjo 3 d.) – gitara;
* Tim Kelleher - neoficialus narys, bosinė gitara;
* Braxton Olita - neoficialus narys, klavišiniai.

Gerbėjai
--------

„30 Seconds to Mars" turi nemažai gerbėjų, kurie yra susibūrę į draugijas, pavyzdžiui, „Echelon" ir „The Mars Army". Šios draugijos nėra oficialios, jų nariai stengiasi populiarinti grupės muziką savo šalyse ir miestuose. Aktyviai kuriasi Lietuvos ir Baltijos šalių „Echelon" draugijos.

Diskografija
------------

### Studijiniai albumai

* 2002 - *30 Seconds to Mars*
* 2005 - *A Beautiful Lie*
* 2009 - *This Is War*
* 2013 - *Love, Lust, Faith and Dreams*
* 2018 - *America*
* 2023 - *It's the End of the World but It's a Beautiful Day*

### Singlai

* 2002 - *Capricorn (A Brand New Name)*
* 2003 - *Edge of the Earth*
* 2005 - *Attack*
* 2006 - *The Kill*
* 2006 - *From Yesterday*
* 2007 - *A Beautiful Lie*
* 2009 - *Kings and Queens*
* 2010 - *Closer To The Edge*
* 2010 - *Hurricane*
* 2011 - *This Is War*
* 2011 - *Night Of The Hunter*
* 2013 - *Up In The Air*

Nuorodos
--------

|  |  |
| --- | --- |
|  | **Vikiteka: 30 Seconds to Mars** – vaizdinė ir garsinė medžiaga  |

* Oficiali „30 Seconds to Mars" svetainė
* „30 Seconds to Mars" *Myspace* tinklalapis
* 30 Seconds to Mars svetainėje Last.fm
* „30 Seconds to Mars" *Twitter*
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 42°40′30″ š. pl. 19°01′45″ r. ilg.﻿ / ﻿42.67500°š. pl. 19.02917°r. ilg.﻿ / 42.67500; 19.02917

Ostrogo vienuolynas
**Ostrogo vienuolynas** (serb. *Манастир Острог*) − veikiantis stačiatikių vienuolynas Juodkalnijoje, 15 km nuo Danilovgrado miesto. Tai antras pagal svarbumą Juodkalnijos dvasinis centras, įsikūręs uolose, 900 m virš jūros lygio.

Ostrogo vienuolyną XVII a. įkūrė vienas iš keturių pagrindinių Juodkalnijos šventųjų − *Šv. Vasilijus Ostrožskis*, kurio palaikai, pasak tikinčiųjų, turėdami gydomąją galią, pavertė Ostrogo vienuolyną populiariausiu piligrimų traukos centru visuose Balkanuose. Tarsi išskaptuotas didžiulėje *Ostroška Greda* uoloje jau 300 metų Ostrogo vienuolynas traukia begales turistų iš viso pasaulio. Čia galima pamatyti ir *šv. Vasilijaus* relikvijas (*Sveti Vasilije Ostroški*) bei pasigrožėti įspūdingais kalnų vaizdais.

Šis vienuolynas yra vienintelis pasaulyje, kurį be stačiatikių lanko katalikai ir musulmonai. Čia nesvarbu, kas tu toks − svarbu, ko tu čia atėjai. Šalia vienuolyno yra šventinto vandens šaltinis, kuris išpilstomas į butelius ir nemokamai dalinamas piligrimams.

Dabartiniu metu vienuolyne gyvena 12 vienuolių.

|  |  |
| --- | --- |
|  | **Vikiteka: Ostrogo vienuolynas** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Simptomas** - vienas atskiras medicininis kūno morfologinis, fiziologinis ar psichologinis požymis (ženklas), rodantis organizmo sutrikimą, patologinę būseną ar ligą. Tai gali būti vienas konkretus ligonio skundas kažkuo savo organizme.

Simptomų pavyzdžiai yra galvos skausmas, išbėrimas, pykinimas, galvos svaigimas ir kt.

Kai kuriuos simptomus gali sukelti labai daug skirtingų ligų (pvz. svaigulį), o kitus simptomus gali sukelti tik kelios ligos (pvz. apakimą kairiojoje matymo lauko pusėje).

Kartais, kai simptomo priežastis nežinoma ir nepavyksta išsiaiškinti jį sukeliančios ligos, pats sindromas neretai pavadinamas *idiopatiniu sindromu* ir išskiriamas kaip atskira liga, kuri gali būti vadinama, pvz. „idiopatiniu galvos skausmu".

Neretai keli simptomai labai dažnai sutinkami kartu, tuomet toks simptomų kompleksas vadinamas *simptomų kompleksu* arba *sindromu*. Pvz. gripišką sindromą, būdingą kai kurioms infekcinėms ligoms, sudaro galvos skausmas, raumenų skausmas, padidėjusi temperatūra.
| Tabora*Tabora* |
| --- |
| *Miestas XX a. pr.* |
|  |
| 

TaboraTabora

5°01′0″ p. pl. 32°48′0″ r. ilg.﻿ / ﻿5.01667°š. pl. 32.80000°r. ilg.﻿ / 5.01667; 32.80000﻿ (Tabora)Koordinatės: 5°01′0″ p. pl. 32°48′0″ r. ilg.﻿ / ﻿5.01667°š. pl. 32.80000°r. ilg.﻿ / 5.01667; 32.80000﻿ (Tabora) |
|  |
| Laiko juosta: (UTC+3) |
|  |
| **Valstybė** | Tanzanijos vėliava Tanzanija |
| **Regionas** | Taboros regionas |
|  |
| **Gyventojų** (2007) | 152 072  |
|  |
|  **Vikiteka** | Tabora |

**Tabora** (angl. *Tabora*) – miestas vidurio vakarų Tanzanijoje. Regiono administracinis centras. Pro miestą eina Dar es Salamo–Kigomos geležinkelis bei atsišakoja linija į Mvanzą, keliai į Dodomą ir Mvanzą, yra oro uostas. Verčiamasi žemės ūkiu (auginamas tabakas), prekyba, transportavimu.

Istorija
--------

Taborą (tada vadintą Kaze) XIX a. vid. įkūrė arabų prekeiviai vergais. Vėliau ilgą laiką (jau ir vokiečių valdymo metais) miestą ir jo apylinkes kontroliavo vietinės gentys. 

XX a. pr. Tabora tapo svarbiu centru, kuomet ją pasiekė geležinkelis.

Sportas
-------

* Tabora United – futbolo klubas;
* Ali Hasano stadionas,

Išnašos
-------

1. ↑  Globalsportsarchive
2. ↑
**Džordžas Geršvinas (**angl. *George Gershwin,* g. 1898 m. rugsėjo 26 d. Niujorke – m. 1937 m. liepos 11 d. Beverli Hilse, CA) – amerikiečių kompozitorius, vienas žymiausių ir populiariausių XX a. muzikų.

| **George Gershwin** |
| --- |
|  |
| George Gershwin autoportretas 1937 m. |
| Visas vardas | Jacob Gershwine |
| Gimė | 1898 m. rugsėjo 26 d. Niujorkas, JAV |
| Mirė | 1937 liepos 11 d. (38 metai), Los Andželas, JAV |
| Aktyvumo metai | 1916 - 1937 |
| Parašas |
|  |

Dž. Geršvinas gimė 1898 m. rugsėjo 26 d. Niujorko Bruklino kvartale, žydų emigrantų iš Ukrainos šeimoje. Tikrasis kompozitoriaus vardas buvo Jakovas Geršovicas. Profesionalaus muziko karjerą pradėjo 1914 m. Labiausiai jį išgarsino 1924 m. sukurta „Rapsodija bliuzo stiliuje" – koncertas fortepijonui ir simfoniniam orkestrui bei miuziklas „Ponia, būk gera". Taip pat rašė šlagerius, operetes, reviu. Kūriniuose derino afroamerikietiško džiazą ir europietišką muziką. 1935 m. sukūrė reikšmingiausią realistinį kūrinį scenai – „Porgis ir Besė", tapusį nacionaline amerikiečių opera.

Nuorodos
--------

* Straipsnis apie George Gershwin Archyvuota kopija 2008-02-07 iš Wayback Machine projekto. **(**angl.**)**
* Oficiali svetainė
* Gershwin puslapis Classical.net tinklalapyje
* George Gershwin svetainėje Last.fm

George Gershwin 1937 m.

|  |  |
| --- | --- |
|  | **Vikiteka: George Gershwin** – vaizdinė ir garsinė medžiaga  |
Koordinatės: 54°50′27″š. pl. 24°33′59″r. ilg.﻿ / ﻿54.8408°š. pl. 24.5665°r. ilg.﻿ / 54.8408; 24.5665

|  Guronių šv. Juozapo koplyčia |
| --- |
|  |
| **Vyskupija** | Kaišiadorių |
| **Dekanatas** | Kaišiadorių |
| **Savivaldybė** | Kaišiadorių rajonas |
| **Gyvenvietė** | Guronys |
| **Statybinė medžiaga** | tinkuotas mūras |
| **Pastatyta** | 2010 m. |

**Guronių šv. Juozapo koplyčia** – naujai pastatyta koplyčia, veikianti kardinolo Vincento Sladkevičiaus gimtajame Guronių kaime, Kaišiadorių rajone. Priklauso Žaslių šv. Jurgio parapijai. Pasiekiama iš kelio  **143**  Jonava–Žasliai–Kloniniai Mijaugonys , nuo Žaslių geležinkelio stoties, apie 1,5 km į šiaurės vakarus. Ties geležinkelio pervaža pastatyta lankytino objekto rodyklė.

Altorius
Koplyčios erdvė
Koplyčia dedikuota Šv. Juozapui, Kaišiadorių vyskupijos globėjui. Koplyčioje kiekvieną trečiadienį švenčiama Eucharistija. Ji visuomet atvira Eucharistijos šventimui piligrimams, atvykusiems su kunigu.

Rožinio slėpinių kelias
-----------------------

Koplyčia priklauso Rožinio slėpinių kelio kompleksui, kuris įsikūręs apie 10 ha dydžio sakraliniame parke. Yra penkios koplytėlės, išsidėsčiusios ratu aplink centrinę koplyčią. Visų jų sienose nutapytos freskos, vaizduojančios biblines scenas bei Lietuvos katalikų gyvenimo istorinius įvykius. Prie pagrindinio tako stovi Švč. Mergelės Marijos statula. Įrengti rekolekcijų namai (du statiniai), kuriuos administruoja vienuolės eucharistietės. Čia įvairius renginius paprastai veda seserys eucharistietės, talkina atvykstantys kunigai, bendradarbiai pasauliečiai. Veikia rožinių bei memorialinė kardinolo V. Sladkevičiaus ekspozicija. Parko pradžioje slūgso memorialinis akmuo, žymintis kardinolo tėviškės vietą.

Guronių Rožančiaus kelio įkūrėjas – Kaišiadorių vyskupas Juozapas Matulaitis, sakralinio parko projekto autorius – architektas Stasys Petrauskas, kūrinių autorius – dailininkas, skulptorius Antanas Kmieliauskas,

Kiekvieną spalio mėnesio sekmadienį vyksta Rožančiaus slėpinių kelio pamaldos – rožančiaus malda, kartu apvaikščiojant rožančiaus slėpinių koplytėles, po jų vyksta šv. Mišios.

Parko teritorijoje yra archeologinis paminklas Guronių alkakalnis.

Istorija
--------

2002 m. popiežiui Jonui Pauliui II į rožinio maldą įtraukus dar vieną – Šviesos slėpinių dalį, kardinolo V. Sladkevičiaus tėviškėje Guronyse pradėtas kurti Rožinio slėpinių kelias. Vieta parinkta siekiant įamžinti itin branginusio Rožinio maldą kardinolo atminimą.

Rožinio slėpinių kelio koplytėlės parke pastatytos 2006 m. minint Kaišiadorių vyskupijos 80-mečio sukaktį. Rekolekcijų namai pietinėje komplekso dalyje atidaryti 2007 m.

2010 m. duris atvėrė koplyčia.

Rožinio slėpinių kelio statiniai

Šaltiniai
---------

1. ↑  Kaišiadorių vyskupija. Rožinio slėpinių kelias, koplyčia ir rekolekcijų namai Guronyse Archyvuota kopija 2017-06-10 iš Wayback Machine projekto.
2. ↑  Piligrimystė į Guronis

Nuorodos
--------

|  |  |
| --- | --- |
|  | **Vikiteka: Guronių šv. Juozapo koplyčia** – vaizdinė ir garsinė medžiaga  |

* Guronys[neveikianti nuoroda]
* Kardinolo gimtajame krašte apsilankius
**Luna 13**| **Misijos statistika** |
| Pavadinimas | Luna 13 |
| Įgulos narių skaičius | Bepilotis |
| Įgulos nariai |  |
| Raketa | Molnija-M 8K78M |
| Paleidimo vieta | Baikonuro kosmodromas, 1/5 aikštelė |
| Paleidimo data | 1966 m. gruodžio 21 d. 10:17:00 UTC |
| Nusileidimo vieta | 18°52′ š. pl. 62°04′ v. ilg.﻿ / ﻿18.867°š. pl. 62.067°r. ilg.﻿ / 18.867; 62.067 |
| Misijos trukmė | 6 d. |
| Misijos tikslas | nusileidimas ant Mėnulio, paviršiaus tyrimai |

**„Luna 13"** (E-6M serija) buvo viena iš TSRS bepiločių kosminių skrydžių programos „Luna" misijų. Tai buvo trečiasis kosminis aparatas, sėkmingai nutūpęs ant Mėnulio paviršiaus (po „Luna 9" ir amerikiečių „Surveyor 1").

Misija
------

„Luna 13" į orbitą aplink Žemę buvo iškeltas 1966 m. gruodžio 21 d. ir po trijų dienų atliko sklandų nusileidimą Audrų vandenyno (*Oceanus Procellarum*) teritorijoje, tarp Krafto ir Seleuko kraterių. Vainiklapio formos aparato karkasas prasivėrė, buvo iškeltos antenos ir jau po keturių minučių po nutūpimo pradėtos radijo transliacijos. Gruodžio 25–26 d. aparatas viso persiuntė 5 panoramines Mėnulio kraštovaizdžio nuotraukas iš skirtingų Saulės kampų. Kiekvieną nuotrauką persiųsti užtruko apytiksliai 100 minučių. Ryšys su aparatu nutrūko 1966 m. gruodžio 28 d.

Įranga
------

Aparatas svėrė 1620 kg, jo ilgis siekė 2,5 m (įskaitant nusileidimo aparatą), skersmuo – 1 m. Kosminis aparatas buvo aprūpintas mechaniniu grunto matavimo penetrometru, dinamografu ir radiacijos densitometru, kuris skirtas surinkti duomenis apie Mėnulio paviršiaus mechanines ir fizines savybes bei kosminės spinduliuotės atspindėjimą.

Trijų ašių akselerometras išmatavo nusileidimo jėgos veiksmingumą 20–30 cm grunto gylyje smūgio metu. Penetrometras buvo skirtas apskaičiuoti kokio stiprumo jėgos prireiktų norint prasiskverbti pro Mėnulio regolitą. Densitometro paskirtis buvo nustatyti paviršinio regolito tankį. Keturi radiometrai matavo infraraudonąją spinduliuotę ir nustatė, jog Mėnulio temperatūra siekė 117 ±3 °C, tuo tarpu radiacijos detektorius nustatė, kad radiacijos lygis būtų mažiau nei pavojingas žmonėms.

Nuorodos
--------

* „Luna 13" chronologija (anglų k.) (Internet Archive)
* Sovietų padarytos Mėnulio nuotraukos
| Branevaslenk. *Braniewo* |
| --- |
|        |
| *Šv. Kotrynos bažnyčia* |
|  |
| 

BranevasBranevas

54°23′00″ š. pl. 19°49′00″ r. ilg.﻿ / ﻿54.38333°š. pl. 19.81667°r. ilg.﻿ / 54.38333; 19.81667﻿ (Branevas)Koordinatės: 54°23′00″ š. pl. 19°49′00″ r. ilg.﻿ / ﻿54.38333°š. pl. 19.81667°r. ilg.﻿ / 54.38333; 19.81667﻿ (Branevas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Varmijos Mozūrų vaivadija Varmijos Mozūrų vaivadija |
|  |
| **Gyventojų** (2006) | 17 875  |
| **Plotas** | 12,36 km² |
| **Tankumas** (2006) | 1 446 žm./km² |
|  |
|  **Vikiteka** | Branevas |

**Branevas** (lenk. *Braniewo*; vok. *Braunsberg*) – miestas Varmijos Mozūrų vaivadijoje (šiaurės rytų Lenkija), 5 km nuo Aistmarių, maždaug pusiaukelėje tarp Karaliaučiaus ir Gdansko. Yra Šv. Kotrynos bažnyčia.

Istorija
--------

Braunsbergas buvo įkurtas Teutonų ordino 1255 metais prie Pasargės upės kranto. 1461 metais miestas atiteko Lenkijai ir su nedidelėmis pertraukomis jai priklausė iki 1773 metų, kai vėl tapo Rytų Prūsijos dalimi.

Braunsbergas 1684 metais
1929 m. savo kelionės Indijon metu miestą aplankė Matas Šalčius, kuris stebėjos Šv. Kotrynos katedros ir Kauno bazilikos išoriniu panašumu:

„*… nuostabiai priminė man mūsų mažąją baziliką Kaune: visai toks pat keturkampis, platus, nelabai aukštas bokštas bukoku viršum, tokio pat iš senumo pajuodusios plytos. Skirtumas tik tas, kad Braunsbergo domas turi ties viduriu stogo smailą bokštelį, o mūsiškė bazilika neturi tokio.*" 

Iki Antrojo pasaulinio karo pab. miestas priklausė R. Prūsijai, buvo Braunsbergo apskrities centras.

Išnašos
-------

1. ↑  Matas Šalčius. *Svečiuose pas 40 tautų* – Vilnius: Vaga, 1989, psl. 35

Nuorodos
--------

* Kraštiečių tinklalapis
* Branevo istorija
|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |

**Šarūnas Zenkevičius** (g. 1990 m. kovo 28 d. Švenčionėliuose) – lietuvių teatro ir kino aktorius.

Biografija
----------

2008 m. baigė Švenčionėlių gimnaziją, 

2012 m. baigė aktorinio meistriškumo bakalauro studijas Lietuvos Muzikos ir Teatro akademijoje, 

2014 m. įgijo aktoriaus magistro laipsnį.

### Vaidmenys teatre

2019 ŽMOGUS IŠ PODOLSKO. Dmitrij Danilov. ŽMOGUS IŠ PODOLSKO. Rež. Oskaras Koršunovas 

2019 KŪRĖJAS. Matas Vildžius. SAPIENS. Rež. Agnija Leonova 

2018 VĖLĖ. D. Alighieri. INFERNO-PARADISO. Rež. Eimuntas Nekrošius 

2018 JONAS. Matas Vildžius. Y: ALISA. Rež. Agnija Leonova 

2016 HUFŠMITAS. Ingrid Lausund. BESTUBURIADA. Rež. Giedrė Kriaučionytė 

2016 PASIUNTINYS. Sofoklis, Aischilas, Euripidas. OIDIPO MITAS. Rež. Gintaras Varnas 

2014 PATRICIJUS. A. Camus. KALIGULA. Rež. Vidas Bareikis 

2013 VĖLĖ. D. Alighieri. ROJUS. Rež. Eimuntas Nekrošius 

2013 NIKOLAJUS ALEKSĖJEVIČIUS IVANOVAS. A. Čechovas. IVANOVAS. Rež. Silva Krivickienė 

2012 VANI FUČIS. D. Alighieri. DIEVIŠKOJI KOMEDIJA. Rež.: Eimuntas Nekrošius 

2011 FIODORAS PAVLOVIČIUS KARAMAZOVAS. F. Dostojevskis. BROLIAI KARAMAZOVAI. Rež. Silva Krivickienė

### Vaidmenys kine

2020 Organizatorius - "BĖGIKĖ" (rež. Andrius Blaževičius) 

2020 Belaisvis - "TVANO NEBUS" (rež. Marat Sargsyan) 

2020 Rokas - "TOBULAS PASIMATYMAS" (rež. Robertas Razma) 

2019 Seržantas Jurgelis - "PRATYBŲ PABAIGA" (trumpametražis, rež. Domas Vilčinskas) 

2019 Gediminas - "SENAS ŠAUTUVAS" (rež. Jokūbas Vilius Tūras) 

2018 Viktoras - "PASKUTINIS SKAMBUTIS" (trumpametražis, rež. Gabrielė Urbonaitė) 

2018 The survivor - "SOBIBOR" (rež. Konstantin Khabenskiy) 

2018 Poilsiautojas - "IŠGYVENTI VASARĄ" (rež. Marija Kavtaradzė) 

2018 Rytis - "LIETUVIŠKI SVINGERIAI" (rež.: Tadas Vidmantas) 

2018 Partizanas - "PELĖDŲ KALNAS" (rež.: Audrius Juzėnas) 

2017 Savanoris - "ŠERKŠNAS" (rež.: Šarūnas Bartas) 

2016 Anton Avdeitch - "WINTER THAW" (rež.: Adam Thomas Anderegg) 

2016 Tadas - "NAMO" (trumpametražis; rež. Gabrielė Urbonaitė) 

2016 Tomas - „SUGRĮŽIMAS" (trumpametražis; rež. Domas Vilčinskas) 

2015 Elektrikas - "THE EICHMANN SHOW" (rež. Paul Thomas Williams) 

2015 Marius - „MES DAINUOSIM" (rež. Robert Mullan) 

2013 Romka - „GATVĖS VAIKAI" (trumpametražis; rež. Darius Šilėnas) 

2013 Andy - „STREIKAS" (rež. Romas Zabarauskas) 

2013 Jaunuolis prie jūros - „LAIŠKAI SOFIJAI" (rež. Robert Mullan) 

2013 Vokiečių seržantas - „GENERATION WAR (Episode 3: A Different Country)" (tv mini serialas; rež. Phillip Kadelbach)

Apdovanojimai
-------------

* Vytauto Kernagio vardo stipendija už Ivanovo vaidmenį spektaklyje „Ivanovas" (2013)

Nuorodos
--------

* Vytauto Kernagio stipendija skirta vaidybos studentui Šarūnui Zenkevičiui[neveikianti nuoroda]
* Aktorius Šarūnas Zenkevičius: yra žmonių kurie išjudina Visatą
**Nojus** (angl. *Noah*) – vyriškas vardas, perimtas kaip Biblijos veikėjo Nojaus (hebr. ‏נוֹחַ‏‎) vardas.

Manoma, kad šis vardas yra kildinamas iš babiloniečių ar asirų kalbos, kur žodis *nukhu* reiškia 'poilsis, miegas' ir siejamas su pasaulinio tvano istorijos šumeriška ar babiloniška kilme.
Kitas aiškinimas šį vardą sieja su hebrajų kalbos šaknimi *nahum* 'guosti, raminti', praradusia galinį priebalsį.

Nojus – populiariausiųjų sąrašuose
----------------------------------

### JAV

Vardas angl. *Noah* įeina į 10 dažniausių JAV berniukų vardų sąrašą. 2009 m. šiame sąraše buvo 9-tas (17 061 taip pavadintų). Tai didžiausias dažnis, kokį šis vardas tik turi turėjęs nuo momento, kai Socialinės saugos administracija (*Social Security Administration*) ėmė fiksuoti šiuos duomenis.

### Lietuva

2010 m. Lietuvoje vardas *Nojus* buvo trečias tarp berniukų vardų pagal dažnį.

| Populiariausi 2010 m. kūdikių berniukų vardai |
| --- |
| Eil. nr. | Vardas | Dažnis |
| 1. | Matas | 613 |
| 2. | Lukas | 480 |
| 3. | Nojus | 448 |
| 4. | Kajus | 402 |
| 5. | Dovydas | 322 |
| Pagal  |

Lietuvoje vyriškas vardas *Nojus* 1900–2011 m. užfiksuotas 3968 kartus. Jo populiarumo banga prasidėjo duobe 1994 m. (1 per metus), kai prasidėjo jo populiarėjimas. 1999 m. jis užfiksuotas jau 55 kartus, ir toliau tik dažnėjo: 2000 m. jau 139 atvejai, 2009 m. pasiekta viršūnė – 448 atvejai, po to populiarumas ėmė mažėti. 2011 m. jo dažnis jau tik 388 kartai.

| 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 | 2 | 6 | 1 | 9 | 14 | 22 | 39 | 55 | 139 | 147 | 165 | 244 | 276 | 328 | 391 | 431 | 441 | 448 | 411 | 388 |
|

Nuorodos
--------

1. ↑  Oxford Dictionary of First Names
2. ↑  Popularity of Noah in the United States Archyvuota kopija 2014-01-01 iš Wayback Machine projekto.
| *Auksinis protas* |
| --- |
|  |
| Žanras | Žinių viktorina |
| Režisierius (-iai) | Asta Einikytė |
| Vedėjas (-ai) | Arūnas ValinskasAndrius Tapinas |
| Gamyba |
| Prodiuserinė kompanija (-os) | UAB „Valius" |
| Prodiuseris (-iai) | Renata Petrauskaitė Juodeikė |
| Kompozitorius (-iai) | Gediminas Zujus |
| Šalis | Lietuva Lietuva |
| Sezonai | 10 |
| Serijos | 200+ |
| Trukmė | 70 min. (be reklamos) |
| Transliacija |
| Leidėjas (-ai) | LRT |
| Eterio laikotarpis | Nuo 2014 m. rugsėjo 10 d. - iki dabar |

**Auksinis protas** – intelektinis žaidimas, rodomas kiekvieną penktadienį 21.30 val. vakaro (vasarą penktadieniais 21.00 val.) per LRT televiziją. Pirmoji šio žaidimo laida per LRT buvo parodyta 2014 m. rugsėjo 10 d.

Žaidimo taisyklės
-----------------

Pradinį žaidimą pradeda šeši žaidėjai suskirstyti į dvi komandas. Jei į tą patį klausimą atsako visi trys komandos nariai, komanda gauna 1 tašką. Laimi daugiau taškų surinkusi komanda. Pralaimėjusi - atsisveikina su dviem žaidėjais.

Antrasis etapas pradedamas su keturiais žaidėjais, suskirstytais po du. Teisingą atsakymą pateikusi komanda gauna 2 taškus, o, jei varžovai atsako į kitos komandos klausimą, gauna 1 tašką.

Trečiajame etape žaidėjai pasirenka sau temą iš duotų temų. Iš trijų žaidėjų du patenka į finalą, o laimėtojas yra tas, kuris pateikia daugiau arba 5 teisingus atsakymus. Trečiajame etape kiekvienam dalyviui skiriami po 20 klausimų, o finale - iš viso 10 klausimų.

Nuorodos
--------

* Oficiali žaidimo Facebook paskyra
* „Auksinis protas" Google Play programėlių parduotuvėje Archyvuota kopija 2016-06-30 iš Wayback Machine projekto.
* Laidų įrašai iTunes mediatekoje
* Laidų įrašai LRT mediatekoje Archyvuota kopija 2018-01-06 iš Wayback Machine projekto.
*Šis straipsnis apie ligą. Apie gyvūną skaitykite straipsnyje Jūrų kiaulytė.*

|  |
| --- |
| Kiaulytė |
|  
Sergantis vaikas su patinimais |
| ICD-10 | B26 |
| ICD-9 | 072 |
| LigųDB | 8449 |

**Kiaulytė**, arba **epideminis parotitas** (lot. *parotitis epidemica*) – ūmi virusinė infekcinė liga, pažeidžianti seilių ir kitas liaukas, centrinę nervų sistemą. Dažniausiai serga vaikai nuo 2 iki 15 metų amžiaus. Jei anksčiau kiaulyte nėra sirgę ir yra neskiepyti, gali užsikrėsti ir vyresni vaikai bei suaugę. Jiems ligos eiga sunkesnė. Dažniausiai kiaulyte susergama žiemą ir pavasarį.

Ligą sukelia *Paramixo parotidis* virusai, priklausantys RNR virusų grupei. Jie greitai žūva paveikti aukštos temperatūros, ultravioletinių spindulių ar dezinfekuojančių medžiagų.

Liga plinta per seiles ir oro lašiniu būdu (iškvepiant, čiaudint), tiesioginio kontakto metu. Persirgęs žmogus įgyja ilgalaikį imunitetą. Apsisaugoti skiepijama kiaulytės vakcina.

Ligonį vargina nedidelis karščiavimas, galvos, ryklės skausmas, sustiprėjantis rūgštaus maisto valgymo, kramtymo metu, seilių liaukų patinimas. Pasveikstama per 10 –11 dienų, jei procesas nepereina į kitus organus. Galimos komplikacijos: virusinis galvos smegenų dangalų uždegimas (meningitas), kasos uždegimas (pankreatitas), gali būti pažeistos lyties liaukos. Gydymas simptomiškas: esant reikalui, naudojami antipiretikai, diuretikai, kortikosteroidai.

Šaltiniai
---------

1. ↑   Archyvuota kopija 2018-01-14 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Kiaulytė** – vaizdinė ir garsinė medžiaga  |

* Užkrečiamos ligos. Epideminis parotitas (kiaulytė) Archyvuota kopija 2016-06-04 iš Wayback Machine projekto.
| Mvanza*Mwanza* |
| --- |
|  |
|  |
| 

MvanzaMvanza

2°31′0″ p. pl. 32°54′0″ r. ilg.﻿ / ﻿2.51667°š. pl. 32.90000°r. ilg.﻿ / 2.51667; 32.90000﻿ (Mvanza)Koordinatės: 2°31′0″ p. pl. 32°54′0″ r. ilg.﻿ / ﻿2.51667°š. pl. 32.90000°r. ilg.﻿ / 2.51667; 32.90000﻿ (Mvanza) |
|  |
| Laiko juosta: (UTC+3) |
|  |
| **Valstybė** | Tanzanijos vėliava Tanzanija |
| **Regionas** | Mvanzos regionas |
|  |
| **Įkūrimo data** | 1892 m. |
|  |
| **Gyventojų** (2002) | 385 810  |
|  |
|  **Vikiteka** | Mvanza |

**Mvanza** (angl. *Mwanza*) – miestas, išsidėstęs Tanzanijos šiaurės vakaruose, prie pietinio Viktorijos ežero kranto. Turėdamas apie 385 000 gyventojų, miestas yra antras pagal dydį visoje šalyje, po Dar es Salamo. Miestas yra Mvanzos regiono sostinė.

Daugiau nei 90% miesto populiacijos sudaro didžiausia Tanzanijos etninė grupė – Sukumai. Maždaug 85% Mvanzos regiono gyventojų verčiasi žemės ūkiu. Taip pat, dėl didelės žuvų gausos Viktorijos ežere, daugelis žmonių užsiima žvejyba.

Nemažą dalį pajamų miestas gauna iš turistų, kurių skaičius kasmet vis auga. Mieste yra oro uostas, taip pat – 2 universitetai.

Rytinė Mvanzos dalis, prie Viktorijos ežero.

Istorija
--------

Mvanza buvo įkurta 1892 m. praėjus keleriems metams po to, kai Vokietija kolonizavo Tanganiką. Tuomet šis miestas tapo Mvanzos srities sostine. Veliau, kai rytų Afrikos regioną ėmė kontroliuoti Britanija, Mvanzos sritis įėjo į *Ežerų Provincijos* sudėtį. Tik po nepriklausomybės paskelbimo 1963 m. buvo įkurtas oficialus Mvanzos regionas, o Mvanzos miestas tapo jo sostine.

Sportas
-------

* Pamba SC – sporto klubas; garsėjantis futbolo ekipa;
* CCM Kirumba stadionas

Išnašos
-------

1. ↑  Globalsportsarchive

Nuorodos
--------

* Mvanzos regiono puslapis (anglų k.)
* Informacija apie Mvanzą keliautojams (anglų k.)
| **Petras Mačiulis** |
| --- |
| Gimė | 1895 m. kovo 5 d.Bimbuose, Panemunėlio valsčius |
| Mirė | 1978 m. rugpjūčio 22 d. (83 metai)Sunnyvale, Kalifornijos valstijoje, JAV |
| Tėvas | Antanas Mačiulis |
| Motina | Janina Šileikaitė |
| Vaikai | Antanas Vytautas Mačiulis |
|  |
| Veikla | Lietuvos diplomatas, teisės daktaras |
|  |
| Alma mater | Sapienza - Università di Roma |
|  |
| Žymūs apdovanojimai |
| * 1936 m. Brazilijos Pietų Kryžiaus ordinas
 |

**Petras Mačiulis** (1895 m. kovo 5 d. (pagal senąjį kalendorių) Bimbuose, Panemunėlio valsčius, Rokiškio aps. – 1978 m. rugpjūčio 22 d. Sunnyvale, Kalifornijos valstijoje, JAV) – teisės daktaras, diplomatas. Brolis – gydytojas chirurgas, kankinys Stasys Mačiulis.

Biografija
----------

1919 m. baigė gimnaziją Kaune. 1923 m. Romos universitete baigė teisės mokslus, įgydamas teisių daktaro laipsnį. Visą nepriklausomos Lietuvos laikotarpį nuo 1919 m. tarnavo Lietuvos Užsienio reikalų ministerijos žinyboje: 1919 m. – centro diplomatinis kurjeris, vėliau tais pačiais metais – Romoje, Lietuvos ambasados Italijoje sekretorius, 1923–1924 m. Užsienio reikalų ministerijos sekretorius, nuo 1925 m. Lietuvos ambasados Prahoje sekretorius.

1926–1929 m. mokytojavo suaugusiųjų gimnazijoje, o 1935–1942 m. – konservatorijoje, Kaune.

1929–1935 m. ėjo konsulo pareigas San Paule, Brazilijoje. Gyvendamas San Paule, įsteigė ir pastatė 4 lietuviškas mokyklas bei butus jų mokytojams.

1938–1940 m. Lietuvos diplomatas Maskvoje – Užsienio reikalų ministerijoje Pabaltijo, Sovietų Sąjungos ir Lenkijos skyriaus vedėjas. 1940–1942 Kauno X gimnazijos mokytojas, 1942–1944 Teologijos fakulteto vyr. asistentas.

1944 m. pasitraukė į Vokietiją. 1949 m. persikėlė į JAV. Aktyviai dalyvavo JAV Lietuvių bendrijos veikloje. 1930 m. Išvertė iš italų kalbos G. Papini „Kristaus istorija", 1966 m. Išvertė iš italų kalbos G. Papini „Šventasis Augustinas" (išleido "Ateitis", leidinio mecenatas prel. Ignas J. Kelmelis, aplankas Pauliaus Jurkaus), 1953 m. išvertė „Popiežijaus Celestino VI laiškus žmonėms" (1953). 1962 m. išleido atsiminimų knygą „Trys ultimatumai".

1936 m. apdovanotas Brazilijos Pietų Kryžiaus ordinu.

Nuorodos
--------

* Elena Markuckytė, Donatas Pilkauskas, Panevėžys. Gydytojas Stasys Mačiulis Archyvuota kopija 2016-09-17 iš Wayback Machine projekto.;
* Bronius Vertelka. Knygos apie diplomatą ir medikų gyvenimą.

Literatūra
----------

* Joana Viga Čiplytė. Gyvenimas tėra akimirksnio viešnagė: teisės daktaras, diplomatas Petras Mačiulis, 1895–1978. Vilnius, Homo liber, 2011, 95 p.
**Tarptautinio Teisingumo Teismo advokatų sąjunga** (angl. *International Criminal Bar*, **ICB**, pranc. *Barreau Pénal International*, **BPI**) – Tarptautiniame Teisingumo Teisme Hagoje registruotus advokatus vienijanti nevyriausybinė organizacija, asociacija.

Tikslai
-------

Vienas iš ICB tikslų - garantuoti advokatų Teisingumo Teisme teisinę veiklą, advokatų nepriklausomumą, siekiant užtikrinti liudytojams ir kaltinamiesiems teisę į teisingą teismą. ICB veikia etikos, teisėkūros bei teisinio advokatų švietimo srityse, rengia seminarus, renginius.

ICB sąjunga įsteigta 2002 m. birželio 15 d. konferencijoje Monrealyje (Kanada). Pirmasis visuotinis susirinkimas įvyko 2003 m. kovo 21-22 d Berlyne, kur dalyvavo 400 narių iš 50 valstybių. Nariai yra iš visų žemynų. 4 Tarybos nariai kaip regioniniai koordinatoriai atsakingi už tokias pasaulio dalis kaip Azija, Lotynų Amerika su Karibika, Juodoji Afrika („Subsachara") ir Arabų pasaulis.

Nuo 2005 m. ICB vadovauja vokietis Eberhard Kempf, vienas ICB steigėjų.

Nuorodos
--------

* Oficiali svetainė Archyvuota kopija 2008-05-13 iš Wayback Machine projekto. (anglų, prancūzų k.)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 54°01′02″š. pl. 23°58′29″r. ilg.﻿ / ﻿54.0173°š. pl. 23.9747°r. ilg.﻿ / 54.0173; 23.9747

|  Druskininkų Švč. Mergelės Marijos Škaplierinės bažnyčia |
| --- |
|  |
| **Vyskupija** | Vilniaus |
| **Dekanatas** | Varėnos |
| **Savivaldybė** | Druskininkų savivaldybė |
| **Gyvenvietė** | Druskininkai |
| **Adresas** | Vilniaus al. 1 |
| **Statybinė medžiaga** | plytų mūras |
| **Pastatyta** | 1931 m. |
| **Stilius** | neogotika |

**Druskininkų Švč. Mergelės Marijos Škaplierinės bažnyčia** – bažnyčia, stovinti Druskininkuose. Pamaldos laikomos lietuvių ir lenkų kalbomis.

Istorija
--------

1841–1844 m. pastatyta pirmoji mūrinė bažnyčia. Caro valdžia kunigo į Druskininkus skirti nesutiko. Pamaldas laikė Ratnyčios vikaras. Kunigas paskirtas tik 1879 m.; atlyginimas nemokėtas. 

Pagal architekto Stefano Šilerio projektą 1912–1931 m. pastatyta dabartinė mūrinė bažnyčia. Bažnyčios statybų iniciatorius buvo parapijos klebonas Boleslovas Valejka. 1921 m. įkurta parapija. Senoji bažnyčia 1931 m. nugriauta. Druskininkuose 1965–1992 m. klebonavęs Konstantinas Gajauskas 1966–1970 m. bažnyčią suremontavo ir išdažė.

Altorius buvo pagamintas Trakų Vokės dvaro koplyčiai pagal Tiškevičių užsakymą, bet 1946 metais išvežtas į Lentvarį ir vėliau į Druskininkų bažnyčią. Restauruojant Trakų Vokės koplyčią, buvo pagaminta tiksli altoriaus kopija. Originalas liko Druskininkuose.

2021-2022 m. bažnyčia renovuota, pakeistas stogas ir grindys.

Parapijos kunigai
=================

* iki 1965 m. kun. Boleslovas Valeika
* 1965 – 1993 m. Konstantinas Gajauskas.
* 1993 – 2002 m. Vytautas Rudis
* 2002 – 2011 m. Bronius Krakevičius
* 2011 – 2019 m. Kęstutis Masevičius
* Nuo 2019 m. Vaidas Vaišvilas.

Architektūra
------------

Bažnyčia neogotikinė, stačiakampio plano, vienabokštė, su trisiene apside, 3 bokšteliais. Vidus 3 navų, dengtų žvaigždiniais skliautais, atskirtų, pilioriais. Šventorius neaptvertas.

1991 m. bažnyčios fasade pastatyta 4,5 m aukščio Laiminančio Kristaus skulptūra (skulptorius K. Patamsis).

Galerija
--------

* Druskininkų Švč. Mergelės Marijos Škaplierinės bažnyčia, 2021 m. liepą.Druskininkų Švč. Mergelės Marijos Škaplierinės bažnyčia, 2021 m. liepą.
* 
* 
* 
* 
* 
* 
* 

|  |  |
| --- | --- |
|  | **Vikiteka: Druskininkų Švč. Mergelės Marijos Škaplierinės bažnyčia** – vaizdinė ir garsinė medžiaga  |

1. ↑
2. ↑
| Narvikasnorv. *Narvik* |
| --- |
|        |
|  |
|  |
| 

NarvikasNarvikas

68°25′14″ š. pl. 17°33′36″ r. ilg.﻿ / ﻿68.42056°š. pl. 17.56000°r. ilg.﻿ / 68.42056; 17.56000﻿ (Narvikas)Koordinatės: 68°25′14″ š. pl. 17°33′36″ r. ilg.﻿ / ﻿68.42056°š. pl. 17.56000°r. ilg.﻿ / 68.42056; 17.56000﻿ (Narvikas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Norvegijos vėliava Norvegija |
|  |
| **Įkūrimo data** | 1902 |
|  |
| **Gyventojų** (2009) | 18 406  |
| **Plotas** | 2 023 km² |
| **Tankumas** (2009) | 9 žm./km² |
|  |
| **Pašto kodas** | N-8500 tel. +47 082 |
| **Tinklalapis** | narvik.kommune.no |
|  **Vikiteka** | Narvikas |
|  |
| **Kirčiavimas** | Nárvikas |

**Narvikas** – miestas Norvegijos šiaurėje, 220 km į šiauę nuo šiaurinio poliaračio, prie Ofotfjordeno įlankos, Šiaurės Norvegijos apskritis. Neužšąlantis prekybos ir žvejybos uostas.

Istorija
--------

1887 m. įkurtas uostas transportuoti Kirunos ir Jelivarės kasyklų geležies rūdai. Ofotfjordeno įlanka neužšąla dėl Norvegijos jūra tekančios šiltos srovės. Uostas iš pradžių vadintas *Viktoriahevnu*, 1898 m. pavadintas *Narviku*, 1902 m. sutektos miesto teisės.

Per Antrąjį pasaulinį karą 1940 m. balandžio 9 d. Narviką užėmė nacių Vermachtas. Balandžio – birželio mėnesiais dėl miesto kovojo Norvegijos kariuomenė ir Sąjungininkų ekspedicinis korpusas, kurį sudarė Didžioji Britanija, Prancūzija ir Lenkija. 1940 m. gegužės 27-28 d. sąjungininkai miestą užėmė, jau birželio 3-8 d. ekspedicinis korpusas buvo evakuotas, o Norvegijos kariuomenė kapituliavo.

Architektūra
------------

* Narviko bažnyčia, statyta 1925 m. architektas J. O. Nordhagenas.
* Bjerviko bažnyčia, 1955 m. architektai A. Arnebergas, P. Somslis.
* Administracinis pastatas „Kolflaath-garden", 1951 m. architektai K. Langė, E. Nustadas.
* Rotušė, 1961 m. architektas B. B. Elefsenas.
* Narviko universitetinės kolegijos rūmai: senieji (XX a. septintas dešimtmetis) ir naujieji, 1997 m.

Ekonomika
---------

Uostą geležinkelis jungia su Lulėju (Švedija), praeina plentas Oslas – Tromsė. Keltų linija į Svolvaerą (Lofoteno salos). Yra Narviko oro uostas.

Veikia geležinkelio riedmenų, laivų remonto, metalo apdirbimo, maisto (žuvų) pramonės įmonės. Yra universitetinė kolegija, Karo memorialinis muziejus. Miestas, ypač žiemą, traukia turistus – yra keltuvai į aplinkinius kalnus, tarp jų į 656 m. Fegernesfjeleto kalną, kai kurios slidinėjimo trasos apšviečiamos.

Galerija
--------

* NarvikasNarvikas
* MuziejusMuziejus
* UostasUostas
* GeležinkelisGeležinkelis

Šaltiniai
---------

1. ↑  '**. Visuotinė lietuvių enciklopedija, T. XVI (Naha-Omuta). – Vilnius: Mokslo ir enciklopedijų leidybos institutas, 2009. 73-74 psl.**

Nuorodos
--------

* Municipal fact sheet from Statistics Norway]
* Museum Nord Official Website
* Narvik Krigsmuseum Official Website
* Destination Narvik – tourist information Archyvuota kopija 2005-02-07 iš Wayback Machine projekto.
|  |
| --- |
| Hugh McDonald |
|  |
| Biografija |
| Pilnas vardas | Hugh John McDonald |
| Gimė | 1950 m. gruodžio 28 d. (72 metai) Filadelfija, Pensilvanija,  JAV |
| Žanrai | sunkusis rokas, rokas |
| Veikla | muzikantas |
| Instrumentai | bosinė gitara, vokalas |
| Aktyvumo metai | 1972 m. - dabar |
| Susijusi veikla | Bon Jovi, Arc Angel |
| Svetainė | www.huey-mcdonald.com |

**Hugh McDonald** (g. 1950 m. gruodžio 28 d. Filadelfija, Pensilvanija) – amerikiečių muzikantas ir bosistas, kuris groja roko grupės Bon Jovi studijiniuose įrašuose ir gyvų koncertų metu nuo 1994 m. kai grupę paliko Alec John Such.

Prieš prisijungdamas prie Bon Jovi, Hugh grojo su David Bromberg grupe; yra sugrojęs bosinės gitaros partijas studijiniuose Willie Nelson, Richie Sambora, Steve Goodman, Ringo Starr, Bon Jovi, Lita Ford, Cher, Alice Cooper, Michael Bolton, Jon Bon Jovi, Ricky Martin ir kt. atlikėjų dainose.

Nuo 1994 m. iki dabar Hugh groja su grupe Bon Jovi, tačiau oficialiu nariu neskaitomas, nes grupė susitarė niekada į pirmojo bosisto Alec John Such vietą nepriimti kito nario. Nors Hugh groja studijiniuose grupės įrašuose bei gyvuose koncertuose, jo nėra ant albumų viršelių, nedalyvauja fotosesijose, bet, nepaisant to, Hugh galima išvysti keliuose Bon Jovi muzikiniuose klipuose.

McDonald buvo vienas iš studijos muzikantų, padėjusių Jon Bon Jovi įrašyti pirmąjį hitą „Runaway". Kai ši daina sulaukė pasisekimo, Jon subūrė roko grupę, tačiau į ją McDonald nepakvietė. 1997 m. jis sugrojo Jon soliniame albume „Destination Anywhere".

2006 m. Hugh vedė žirgų trenerę ir juvelyrikos dizainerę Kelli, su kuria šiuo metu gyvena Park Sityje Jutos valstijoje.

Diskografija
------------

### Su Bon Jovi

**Studijiniai albums**

* *These Days* (1995)
* *Crush* (2000)
* *Bounce* (2002)
* *Have a Nice Day* (2005)
* *Lost Highway* (2007)
* *The Circle* (2009)

**Kompiliaciniai albumai**

* *Cross Road* (1994)
* *Tokyo Road: Best of Bon Jovi* (2001)
* *This Left Feels Right* (2003)

**Gyvo garso albumai**

* *One Wild Night Live 1985–2001* (2001)

**Box Set albumai**

* *100,000,000 Bon Jovi Fans Can't Be Wrong* (2004)

Nuorodos
--------

* Oficialus Hugh McDonald tinklalapis Archyvuota kopija 2008-12-16 iš Wayback Machine projekto.
* Hugh McDonald biografija Archyvuota kopija 2009-04-30 iš Wayback Machine projekto.
| **Teofilis Mončiunskas** |
| --- |
| Gimė | 1903 m. lapkričio 3 d.Mančiūnai, Trakų apskritis |
| Mirė | 1976 m. gegužės 3 d. (72 metai)Vilnius |
|  |
| Veikla | partinis veikėjas |
| Partija | 1942 m. SSKP |

**Teofilis Mončiunskas** (1903 m. lapkričio 3 d. Mančiūnuose, Trakų apskritis – 1976 m. gegužės 3 d. Vilniuje) – sovietinis partinis veikėjas.

Biografija
----------

1925–1926 m. tarnavo Lietuvos kariuomenėje. 1936 m. mokėsi Darbo rūmų liaudies universitete, 1938 m. Amatų rūmų krosnininkų kursuose, 1939 m. Kaišiadorių amatų mokykloje. 1939 m. įstojo į Šaulių sąjungą.

Sovietams okupavus Lietuvą, 1940–1941 m. Trakų apskrities vartotojų kooperatyvų sąjungos pirmininkas. SSRS-Vokietijos karo pradžioje 1941 m. birželio mėn. pasitraukė į SSRS. Nuo 1942 m. tarnavo 16-ojoje lietuviškojoje šaulių divizijoje. 1942 m. liepos mėn. atsiųstas į Lietuvą organizuoti ginkluoto pogrindžio. Vienas iš nedaugelių Rūdninkų girioje veikusių sovietinių partizanų dalinių vadų lietuvių. Būrio „Už tėvynę" komisaras, nuo 1944 m. pavasario – Trakų brigados vadas; slapyvardis *Žvirblis*. Jo vadovaujami partizanai ir diversantai sprogdino vokiečių karinius ešelonus, tiltus, geležinkelis bėgius, gadino ryšių linijas, nukovė vokiečių kareivių. Kartu terorizavo Rytų Lietuvos valstiečius, kaimų savisaugininkų nuginklavimo pretekstu su kitais planavo ir vykdė baudžiamąsias operacijas Dargužiuose, Bakaloriškėse ir kitur. Redagavo nelegalią partizanų spaudą.

1944 m. liepos mėn. – 1945 m. Trakų apskrities Vykdomojo komiteto pirmininkas. 1945 m. balandžio mėn. – 1949 m. vasario mėn. LKP(b) Raseinių apskrities komiteto I sekretorius. 1949–1950 m. LSSR žemės ūkio ministro pavaduotojas, 1950–1954 m. ministerijos politinio sektoriaus viršininkas. 1954–1956 m. sovietinių ūkių ministro pavaduotojas. 1956–1958 m. Vilniaus miesto Stalino rajono Vykdomojo komiteto pirmininkas.

1949–1952 m. LKP(b) CK narys. 1947–1955 m. LSSR AT deputatas, 1947–1951 m. LSSR AT Prezidiumo pirmininko pavaduotojas. 1950–1956 m. Lietuvos medžiotojų ir žvejų draugijos pirmininkas.

1964 m. jis filmuotas kino kronikoje „Tarybų Lietuva" Nr. 25-26, režisierė Ana Pavlova.

Bibliografija
-------------

* Rudninkų girios partizanai: atsiminimai. – Vilnius: Valstybinė politinės ir mokslinės literatūros leidykla, 1959. – 340 p.: iliustr.

Įvertinimas
-----------

* 1973 m. LTSR nusipelnęs kultūros veikėjas

Šaltiniai
---------

1. ↑
2. ↑  Romas Šarmaitis. *Teofilis Mončiunskas*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 141
3. ↑  Rimantas Zizas. *Teofilis Mončiunskas*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. 396 psl.
4. ↑  Tarybų Lietuva, Nr. 25-26 Archyvuota kopija 2021-05-10 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Rodūnios rajonasblrs. *Радунскі раён* |
| --- |
|  |
| 

|  |  |  |
| --- | --- | --- |
| ←  | **1940 – 1962** |  →  →   → |

 |
|  |
| **Valstybė** | Baltarusijos TSR vėliava Baltarusijos TSR |
| **Sritis** | Baranovičių sritis |
| **Administracinis centras** | Rodūnia |

**Rodūnios rajonas** (blrs. *Радунскі раён*) – administracinis vienetas, egzistavęs 1940-1962 m. Tarybų Sąjungos, Baltarusijos TSR teritorijoje, Baranovičių ir Gardino srityse su centru Rodūnios kaime. 1940 m. spalio 12 d. rajoną sudarė 12 apylinkių.

Istorija
--------

Rajonas įkurtas 1940 m. sausio 15 d. iš 1939 m. rugsėjo pabaigoje Tarybų Sąjungos okupuotos Naugarduko vaivadijos Žubalaičio, Rodūnios ir kelių kitų valsčių bei Vilniaus vaivadijos Varėnos valsčiaus pietinių žemių. 1940 m. rugpjūčio 3 d. dalis vakarinių rajono žemių perduota Lietuvos TSR, Alytaus apskričiai. 1944 m. rugsėjo 20 d. rajonas priskirtas Gardino sričiai. 1962 m. gruodžio 25 d. rajonas panaikintas ir padalintas tarp Ščiutino ir Varanavo rajonų.
Standartinis golfo aikštynas:  
1 = išmušimo aikštelė  
2 = vandens telkinys  
3 = šiurkšti žolė  
4 = užribis  
5 = smėlio duobė  
6 = vandens telkinys  
7 = laukas  
8 = ridenimo aikštelė  
9 = vėliavėlė  
10 = duobutė.
ECGK aikštynas prie Vilniaus
SGK aikštynas prie Elektrėnų
NGR aikštynas prie Klaipėdos
**Golfo aikštynas** – speciali aikštė, skirta golfo žaidimui.

Susideda iš kelių pagrindinių dalių – kamuoliuko išmušimo aikštelės, lauko (kuris būna lygios ir aukštesnės žolės) bei ridenimo aikštelės. Gali būti papildomų elementų – vandens telkinys, smėlio duobės, medžiai, tvoros, tilteliai ir pan. Įprastai žaidžiama 18-os duobučių aikštynuose. Būna aikštynų, turinčių tik 9 duobutes (tuomet žaidžiama du kartus), o kai kurie aikštynai turi 27 ar 36 duobutes (tada žaidėjai pasiskirsto grupėmis po 9 duobutes). Užmiestyje esančiuose golfo aikštynuose dažnai būna įkurti ir golfo klubai, kurie suteikia papildomas paslaugas (apgyvendinimo, prekių pardavimo ir pan.).

Aikštynų laukams sukurti naudojamos tokios žolės rūšys kaip smilga, svidrė, pievinė miglė ir kt.

Kiekviena golfo aikštė yra vertinama standartinių smūgių skaičiumi (PAR) – dažniausiai tai būna nuo 3 iki 5 smūgių. 3 smūgių aikštė būna 90–230 m ilgio, 4 smūgių – 230–430 m, 5 smūgių – 430–550 m. Standartiniame golfo čempionate PAR skaičius yra 72 – tokiu atveju aikštyne yra keturios 3 PAR aikštės, dešimt 4 PAR ir keturios 5 PAR. Čempionate standartinis smūgių skaičius gali būti nuo 69 iki 73.

Japonijoje yra 2 vieninteliai pasaulyje 7 standartinių smūgių aikštynai.

Taip pat šalia golfo aikštynų yra įrengtos treniruočių aikštelės. Jose prieš varžybas žaidėjai treniruojasi trumpų ir ilgų distancijų smūgius.

Lietuvos golfo aikštynai
------------------------

2015 m. Lietuvoje veikė 6 golfo aikštynai:

* Sostinių golfo klubas, Pipiriškių k. Elektrėnų sav.
* Europos centro golfo klubas, Girijos k. Vilniaus rajonas
* Golfo klubas „Elnias", Didžiosios Lapės, Kaunas
* Golfo klubas „Vilkė", Kamorūnų kaimas, Leipalingis
* Golfo klubas „National Golf Resort", Stančių k. Kretingalės sen.
* Golfo klubas „The V Golf Club", kelio  **A2**  Vilnius–Panevėžys  19 km.

Šaltiniai
---------

1. ↑  18 Hole Round
2. ↑  The World’s Longest Golf Hole
**Jurijus Smoriginas** (g. 1955 m. rugpjūčio 26 d. Kaune) – lietuvių choreografas, baleto šokėjas, „Vilniaus baleto" meno vadovas.

Biografija
----------

1974 m. baigė M. K. Čiurlionio meno mokyklos choreografijos skyrių, iki 1994 m. šoko Lietuvos valstybiniame operos ir baleto teatre. 1987 m. baigė Peterburgo muzikos akademijos baleto režisūros skyrių.

2006 m. Lietuvos televizijos laidos „Lietuvos šokių dešimtukas" vertinimo komisijos pirmininkas.
2009 m. TV3 televizijos laidos „Šok su manimi" vertinimo komisijos pirmininkas.

Vaidmenys
---------

* Girdvainis, „Baltaragio malūnas",
* Silvijus (1978 m. M. Čulakio „Dviejų ponų tarnas"),
* „Mirtis" (1980 m. Anatolijaus Šenderovo „Mergaitė ir mirtis"),
* Medžė (1983 m. H. Liovenskjoldo „Silfidė").

Apdovanojimai
-------------

* Nominantas Geriausio choreografo kategorijoje už choreografiją programai „Per du amžius" (Choreografinių projektų teatras „Vilniaus baletas"), 2005–2006 m. sezono kūrėjų „Auksinio scenos kryžiaus" apdovanojimai, Kultūros ministerija.

Nuorodos
--------

* Biografija
| **Gintautas Babravičius** |
| --- |
|  |
| Gintauto Babravičiaus kalba prie buvusios Vilniaus radijo stoties Žveryne |
| Gimė | 1955 m. rugsėjo 8 d. (67 metai)Lietuva Klaipėda |
| Sutuoktinis (-ė) | Birutė |
| Vaikai | Rokas, Gabrielė |
|  |
| Partija | LiCS |
|  |
| Išsilavinimas | VISI |

**Gintautas Babravičius** (g. 1955 m. rugsėjo 8 d. Klaipėdoje) – inžinierius-statybininkas, Lietuvos politinis bei visuomenės veikėjas.

Biografija
----------

1962–1968 m. mokėsi Klaipėdos Kristijono Donelaičio vidurinėje mokykloje, 1973 m. baigė Vilniaus Antano Vienuolio vidurinę mokyklą. 1978 m. baigė Vilniaus inžinerinio statybos instituto Statybos fakultetą, ir įgijo inžinieriaus statybininko specialybę.

1978–1983 m. Vilniaus namų statybos kombinato Stambiaplokščių namų detalių gamyklos meistras, cecho viršininko pavaduotojas, cecho viršininkas, 1983–1988 m. direktoriaus pavaduotojas. 1988 m. įsteigė Laisvalaikio organizavimo susivienijimą „Centras", kuris 1991 m. reorganizuotas į uždarąją akcinę bendrovę LOS CENTRAS, vadovavo šioms įmonėms. UAB LOS CENTRAS tapo radijo stoties „Radiocentras" steigėjas, „Roko Maršų per Lietuvą", tarptautinių festivalių „Vilnius Jazz" organizatorius. 1995–2000 m. „Radiocentras" generalinis direktorius.

2000–2004 m. Seimo narys. Nuo 2005 m. Vilniaus universiteto Tarptautinio žinių ekonomikos ir žinių vadybos centro dėstytojas. 2009–2011 m. Vilniaus mero pavaduotojas. 2012 m. vidaus reikalų ministro patarėjas. Nuo 2015 m. Mineralinės vatos gamintojų asociacijos prezidentas.

2000–2003 m. Švenčionių rajono savivaldybės tarybos narys, 2007–2011 m. Vilniaus miesto savivaldybės tarybos narys.

Nuo 1994 m. Lietuvos liberalų sąjungos, nuo 2003 m. Liberalų ir centro sąjungos narys, 2009–2011 m. partijos pirmininkas.

Lions klubo narys. Lietuvos futbolo federacijos viceprezidentas. Jaunimo ekonominio mokymo organizacijos „JUNIOR ACHIEVEMENT-Lietuva" valdybos narys. Lietuvos visureigių klubų asociacijos tarybos narys.

Buvusi žmona Birutė, sūnus Rokas, dukra Gabrielė.

Nuorodos
--------

* 2008 m. Lietuvos Respublikos Seimo rinkimai.

Išnašos
-------

1. ↑
2. ↑
3. ↑  2008 m. Lietuvos Respublikos Seimo rinkimai – Liberalų ir centro sąjunga – Iškelti kandidatai Archyvuota kopija 2013-10-15 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |


|  |
| --- |
| VAZ 2105 / Lada Riva |
|  |
| Bendra informacija |
| Gamintojas | Avto VAZ |
| Metai | 1979-2010 |
| Chronologija |
| Kėbulas ir važiuoklė |
| Klasė | B klasė |
| Kėbulo tipas (-ai) | 4-durų sedanas |
| Variklis ir transmisija |
| Variklis (-iai) | ВАЗ-2101, ВАЗ-2105, ВАЗ-2103, ВАЗ-2104, ВАЗ-21067, ВАЗ(БТМ)-341, ВАЗ-4132 |
| Transmisija (-os) | 4/5-pavarų mechaninė |
| Išmatavimai |
| Ilgis | 4128 mm |
| Plotis | 1620 mm |
| Aukštis | 1446 mm |
| Kita informacija |
| Susiję automobiliai | VAZ-2104, VAZ-2107 |

**VAZ-2105** (*ВАЗ-2105*) – tarybinis (vėliau Rusijos) lengvasis automobilis, 1979–2010 m. gamintas Volgos automobilių gamykloje (AvtoVAZ). Šis automobilis priklausė „Žigulių" serijai, o užsienyje buvo pardavinėjamas pavadinimais Lada 1300, Lada Saloon, Lada Nova, Lada Riva. Nuo ankstesniojo modelio VAZ-2101 skyrėsi kampuotesne išvaizda, patogesniu valdymu.

VAZ-2105 pagrindu gamintas universalaus kėbulo modelis VAZ-2104 bei pagerintas modelis VAZ-2107.

Vaizdas iš galo
VAZ-2105 – 4 durų, 5 sėdimų vietų sedanas, kurio ilgis 4128 mm, plotis 1620 mm, aukštis 1446 mm, ratų bazė 2424 mm, masė 995 kg. Buvo leidžiamas su įvairaus tipo varikliais (nuo 1,2 iki 1,6 l darbinio tūrio, 50–80 AG).

Vadovaujant Stasiui Brundzai Vilniaus transporto priemonių gamykloje rinktas sportinis modelis LADA 2105 VFTS.

---

VAZ automobiliai

VAZ-2101 ; VAZ-2102 ; VAZ-2103 ; VAZ-2104 ; VAZ-2105 ; VAZ-2106 ; VAZ-2107 ; VAZ-2108 ; VAZ-2109

|  |  |
| --- | --- |
|  | **Vikiteka: VAZ-2105** – vaizdinė ir garsinė medžiaga  |